CELEX: 32007R0920
Language: mt
Date: 2007-08-01 00:00:00
Title: Regolament tal-Kummissjoni (KE) Nru 920/2007 ta’ l- 1 ta’ Awwissu 2007 li jemenda r-Regolament (KE) Nru 930/2000 li jwaqqaf regoli ta’ implimentazzjoni dwar l-adattabilità tad-denominazzjonijiet ta’ varjetajiet ta’ speċi ta’ pjanti agrikoli u speċi ta’ ħxejjex

2.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 201/3
               
            REGOLAMENT TAL-KUMMISSJONI (KE) Nru 920/2007
      ta’ l-1 ta’ Awwissu 2007
      li jemenda r-Regolament (KE) Nru 930/2000 li jwaqqaf regoli ta’ implimentazzjoni dwar l-adattabilità tad-denominazzjonijiet ta’ varjetajiet ta’ speċi ta’ pjanti agrikoli u speċi ta’ ħxejjex
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2002/53/KE tat-13 ta’ Ġunju 2002 dwar il-katalogu komuni ta’ varjetajiet ta’ speċijiet ta’ pjanti agrikoli (1), u b'mod partikolari l-Artikolu 9(6) tagħha,
      Wara li kkunsidrat id-Direttiva tal-Kunsill 2002/55/KE tat-13 ta’ Ġunju 2002 dwar il-marketing ta’ żrieragħ tal-ħxejjex (2), u b'mod partikolari l-Artikolu 9(6) tagħha,
      Billi:
      
                  (1)
               
               
                  Id-Direttivi 2002/53/KE u 2002/55/KE jistipulaw regoli ġenerali fir-rigward tal-konvenjenza ta’ denominazzjonijiet ta’ varjetà, permezz ta’ referenza għall-Artikolu 63 tar-Regolament tal-Kunsill (KE) Nru 2100/94 tas-27 ta’ Lulju 1994 dwar drittijiet ta’ varjetajiet ta’ pjanti fil-Komunità (3).
               
            
                  (2)
               
               
                  Ir-Regolament tal-Kummissjoni (KE) Nru 930/2000 ta’ l-4 ta’ Mejju 2000 li jwaqqaf regoli ta’ implimentazzjoni dwar l-adattabilità tad-denominazzjonijiet ta’ varjetajiet ta’ speċi ta’ pjanti agrikoli u speċi ta’ ħxejjex (4) jistabbilixxi regoli ddettaljati għall-applikazzjoni ta’ ċerti kriterji stipulati bl-Artikolu 63 tar-Regolament (KE) Nru 2100/94, b'mod partikolari fir-rigward ta’ l-impedimenti għall-għażla ta’ denominazzjoni ta’ varjetà.
               
            
                  (3)
               
               
                  Mill-adozzjoni tar-Regolament (KE) Nru 930/2000 'l hawn it-tifsira tat-terminu “speċijiet relatati mill-qrib” użata mill-Unjoni Internazzjonali għall-Ħarsien ta’ Varjetajiet Ġodda ta’ Pjanti evolviet. Ir-regoli ddetaljati stabbiliti bir-Regolament (KE) Nru 930/2000 għandhom jiġu aġġornati kif xieraq.
               
            
                  (4)
               
               
                  Ir-Regolament (KE) Nru 930/2000 għandu għalhekk jiġi emendat skond dan.
               
            
                  (5)
               
               
                  Il-miżuri previsiti f'dan ir-Regolament huma skond l-opinjoni tal-Kumitat Permanenti dwar Żrieragħ u Materjal ta’ Propagazzjoni għall-Agrikoltura, Ortikoltura u Forestrija,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 930/2000 qiegħed jiġi emendat kif ġej:
      
                  (1)
               
               
                  Fl-Artikolu 4, il-punt (b) jinbidel b'dan li ġej:
                  
                              “(b)
                           
                           
                              ‘speċijiet relatati mill-qrib’ għandu jkollha t-tifsira kif definita fl-Anness ta’ dan ir-Regolament.”
                           
                        
            
                  (2)
               
               
                  L-Anness tar-Regolament (KE) Nru 930/2000 jinbidel bit-test fl-Anness ta’ dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      M’għandux japplika għal denominazzjonijiet ta’ varjetà li ġew proposti mill-applikant lill-awtorità kompetenti għall-approvazzjoni tagħhom qabel id-dħul fis-seħħ ta’ dan ir-Regolament.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 1 ta’ Awwissu 2007.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 193, 20.7.2002, p. 1. Id-Direttiva kif emendata l-aħħar bir-Regolament (KE) Nru 1829/2003 tal-Parlament Ewropew u tal-Kunsill (ĠU L 268, 18.10.2003, p. 1).
      
         (2)  ĠU L 193, 20.7.2002, p. 33. Id-Direttiva kif emendata l-aħħar bid-Direttiva tal-Kummissjoni 2006/124/KE (ĠU L 339, 6.12.2006, p. 12).
      
         (3)  ĠU L 227, 1.9.1994, p. 1. Ir-Regolament kif emendat l-aħħar bir-Regolament (KE) Nru 873/2004 (ĠU L 162, 30.4.2004, p. 38).
      
         (4)  ĠU L 108, 5.5.2000, p. 3. Ir-Regolament kif emendat bir-Regolament (KE) Nru 1831/2004 (ĠU L 321, 22.10.2004, p. 29).
      
         ANNESS
         
            
               “ANNESS
               Speċijiet relatati mill-qrib
               ‘Speċijiet relatati mill-qrib’, kif imsemmija fl-Artikolu 4(b), għandu jkollha t-tifsira li ġejja:
               
                           (a)
                        
                        
                           jekk hemm aktar minn kategorija waħda f’ġenus (speċi), għandha tapplika l-lista ta’ kategoriji fil-punt 1;
                        
                     
                           (b)
                        
                        
                           jekk kategoriji jikkonsistu f’aktar minn ġenus wieħed, għandha tapplika l-lista ta’ kategoriji fil-punt 2;
                        
                     
                           (ċ)
                        
                        
                           bħala regola ġenerali, għal ġeneri u speċi mhux koperti mil-lista ta' kategoriji fil-punti 1 u 2, ġenus jitqies bħala kategorija;
                        
                     1.   Kategoriji fi ħdan ġenus
               
                           Kategoriji
                        
                        
                           Ismijiet Xjentifiċi
                        
                     
                           Kategorija 1.1
                        
                        
                           
                              Brassica oleracea
                           
                        
                     
                           Kategorija 1.2
                        
                        
                           
                              Brassica għajr għal Brassica oleracea
                           
                        
                     
                           Kategorija 2.1
                        
                        
                           
                              Beta vulgaris – pitravi taz-zokkor, pitravi ta' l-għalf
                        
                     
                           Kategorija 2.2
                        
                        
                           
                              Beta vulgaris – pitravi inklużi l-pitravi Cheltenham , spinach beet jew chard
                        
                     
                           Kategorija 2.3
                        
                        
                           
                              Beta għajr għal kategoriji 2.1 jew 2.2
                        
                     
                           Kategorija 3.1
                        
                        
                           
                              Cucumis sativus
                           
                        
                     
                           Kategorija 3.2
                        
                        
                           
                              Cucumis melo
                           
                        
                     
                           Kategorija 3.3
                        
                        
                           
                              Cucumis għajr għal kategoriji 3.1 jew 3.2
                        
                     
                           Kategorija 4.1
                        
                        
                           
                              Solanum tuberosum
                           
                        
                     
                           Kategorija 4.2
                        
                        
                           
                              Solanum għajr għal kategorija 4.1
                        
                     
                  
               2.   Kategoriji li fihom aktar minn ġenus wieħed
               
                           Kategoriji
                        
                        
                           Ismijiet Xjentifiċi
                        
                     
                           Kategorija 201
                        
                        
                           
                              Secale, Triticale, Triticum
                           
                        
                     
                           Kategorija 203 (*)
                           
                        
                        
                           
                              Agrostis, Dactylis, Festuca, Festulolium, Lolium, Phalaris, Phleum u Poa
                           
                        
                     
                           Kategorija 204 (*)
                           
                        
                        
                           
                              Lotus, Medicago, Ornithopus, Onobrychis, Trifolium
                           
                        
                     
                           Kategorija 205
                        
                        
                           
                              Cichorium, Lactuca
                           
                        
                     
         
         
            (*)  Il-kategoriji 203 u 204 mhumiex stabbiliti biss fuq il-bażi ta’ speċijiet relatati mill-qrib.”